**УСТАВ НА НАРОДНО ЧИТАЛИЩЕ**

**„СЪЗНАНИЕ-1929Г.“ с. СМОЧАН**

**Община Ловеч**

Народно читалище „Съзнание-1929г.“ с. Смочан, **вписва нов устав, приет на Общото събрание на Читалището проведено на 11.12.2009г.**

**Седалище и адрес на управление :** Област Ловеч, Община Ловеч, с. Смочан

**ГЛАВА ПЪРВА**

**ОБЩИ ПОЛОЖЕНИЯ**

 **Чл.1 :** Народно читалище „Съзнание-1929г.“ с. Смочан, е основано през 1929 година и е традиционно, самоуправляващо се българско културно-просветно сдружение, което изпълнява и държавни културно-просветни задачи в областта на културата. То работи на принципите на доброволността, демократизма и автономията.

 **Чл.2**: В неговата дейност може да участват всички физически лица без оглед на ограничения за възраст, пол, политически и религиозни възгледи и етническо самосъзнание.

 **Чл.3:** Читалището е юридическо лице с нестопанска цел. То подлежи на вписване в Окръжния съд.

 **Чл.4**: Читалището поддържа отношения на сътрудничество и координация с държавните и общинските органи и организации, на които законите възлагат права и задължения, свързани с неговата дейност, като запазва своята автономия.

 **Чл.5:** Читалището може да се сдружава и с други читалища и сродни организации, за постигане на своите цели, за провеждане на съвместни дейности и инициативи при условията посочени в ЗНЧ.

 **Чл.6**: Читалището работи във взаимоотношения и с други културни и научни институти, учебни заведения, обществени, стопански и нестопански организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интересите си.

**ГЛАВА ВТОРА**

**ЦЕЛИ, ДЕЙНОСТИ И ЗАДАЧИ**

**Чл.7:** Целта на читалището е да задоволява потребностите на граждани свързани с:

1. Развитие и обогатяване на културния живот, социалната и образователна дейност в населеното място, където се осъществява дейността му;
2. Запазване на обичаите и традициите на българския народ;
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание;
5. Осигуряване на достъп до информация.

**Чл. 8**: За постигането на своята цел читалището извършва следните основни дейности:

1. Уреждане и поддържане на библиотека, читални, фото-, фоно-, филмо- и видеотеки, както създаване и поддържане на електронни информационни

 мрежи;

1. Развиване и подпомагане на любителското художествено творчество;
2. Организиране на школи, кръжоци, курсове, клубове, кино- и видеопоказ, празненства, концерти, чествания и младежки дейности;
3. Събиране и разпространяване знания за родния край;
4. Създаване и съхраняване на музейни колекции съгласно закона за културното наследство;
5. Предоставя компютърни и интернет услуги.

**Чл.9:** Читалище „Съзнание-1929г“ може да развива допълнителна стопанска дейност свързана с предмета на основната му дейност, в съответствие с действащото настоятелство, като използва приходите от нея за постигане на определените в Устава му цели, без да разпределя печалба.

**ГЛАВА ТРЕТА**

**УЧРЕДЯВАНЕ, ПРЕКРАТЯВАНЕ, ЧЛЕНСТВО**

**Чл.10:**

1. Читалище „Съзнание-1929г.“ е основано през 1929 година;
2. То се регистрира в Окръжния съд в съответствие с §2 от предходните и заключителните разпоредби и в МК в съответствие с чл. 10 от ЗНЧ;
3. Всяка промяна на вписаните в съдебния регистър обстоятелства се заявява в съда в съответствие с чл. 9, ал.4 от ЗНЧ;

**Чл.11:**

1. Читалището може да бъде прекратено по решение на Общото събрание, взето в съответствие с чл.19 и 20 на Устава и вписано в регистъра на Окръжния съд;
2. Читалището може да бъде прекратено и по решение на Окръжния съд съгласно чл. 27 от ЗНЧ.

**Чл.12**: Членовете на читалище „Съзнание-1929г“ могат да бъдат индивидуални, колективни, почетни.

**Чл.13**: Индивидуалните членове са български граждани. Те биват действителни и спомагателни:

1. Действителни членове са лица, навършили 18 години, които участват в дейността на читалището, редовно плащат членски внос и имат право да избират и бъдат избирани;
2. Спомагателните членове са лица до 18 години, които нямат право да избират и да бъдат избирани- те имат право на съвещателен глас;
3. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас в общото събрание. Колективни членове могат да бъдат :
* Професионални организации;
* Стопански организации;
* Търговски дружества;
* Кооперации и сдружения;
* Културно - -просветни и любителски клубове и творчески колективи.
1. Почетни членове могат да бъдат български и чужди граждани с изключителни заслуги за читалището;
2. Членството се:
* Учредява с молба и решение на годишното отчетно събрание.
* Продължава с акта на плащането на членския внос. Води се регистър на читалищните членове;
* Брой членове са от 50 / и повече/ дееспособни физически лица.
1. Членството се прекратява:
* С писмено заявление на читалищния член;
* Когато не е платил членския внос в рамките на календарната година;
* Когато общото събрание изключи читалищен член за грубо нарушение на Устава, за поведение уронващо доброто име на читалището или за нанесени стопански и финансови щети в особено големи размери;
* При неплащане на две и повече членски вноски, смърт и др.
1. Ред за определяне на членския внос: Действителните членове редовно плащат членски внос в размер на 1 лв./един лев / на година.

**Чл.14:**

**|.** Членовете на читалище“Съзнание-1929г“ **имат право**:

1. да избират ръководни органи и да бъдат избирани в тях , ако най – малко 2 години непосредствено преди избора са били членове на читалището;
2. да получават информация за дейността на читалището;
3. да участват в обсъждане на дейността на читалището;
4. да ползват с предимство неговата база и услугите му.

**||. ЧЛЕНОВЕТЕ** на Читалище“ Съзнание-1929г“ са **длъжни**:

1. да плащат редовно членския си внос;
2. да спазват Устава на читалището;
3. да участват според възможностите си в дейността на читалището;
4. да опазват недвижимото имущество и предприемат стъпки за обогатяването му;
5. да не уронват доброто име на Читалище “Съзнание-1929г“.

Чл.15: Членството на колективните членове се учредява и поддържа чрез писмено споразумение или договор, които не могат да накърняват интересите на читалище „Съзнание-1929г“

|. Колективното членство се прекратява:

1. По писмено искане на колективния член. При фактическо прекъсване на взаимоотношенията между колективен член и Читалище „Съзнание-1929г“ в продължение на една календарна години.

**ГЛАВА ЧЕТВЪРТА**

**УПРАВЛЕНИЕ**

**Чл. 17:**органите за управление на Читалище „Съзнание-1929г“ са :

1. Общото събрание;
2. Настоятелството;
3. Проверителната комисия;
4. Председател;
5. Секретар.

**Чл.18:** Върховен орган на читалището е Общото събрание.

Общото събрание се състои от всички членове на читалището имащи право на глас.

**Чл.19:** Общото събрание:

1. Изменя и допълва Устава;
2. Избира и освобождава членове на настоятелството, проверителната комисия и председателя;
3. Приема вътрешните актове, необходими за организация на дейността на читалището;
4. Изключва членове на читалището;
5. Определя основните насоки за дейността на читалището;
6. Взема решения за членуване или прекратяване на членството в Читалищно сдружение;
7. Приема бюджета на читалището;
8. Приема годишния отчет до 30 март на следващата година;
9. Определя размера на членския внос
10. Отменя решения на органите на Читалище „Съзнание-1929г“ ;
11. Взема решения за откриването на клоновете на читалището след съгласуване с Общината;
12. Взема решение за прекратяване на читалището;
13. Взема решение за отнасяне до съда на незаконосъобразни действия на ръководството или отделните читалищни членове.

**Чл.20:** Ред за свикване на Общото събрание:

1. Редовно общо събрание на читалището се свиква от настоятелството веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас;
2. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право на глас могат да свикат извънредно общо събрание от свое име;
3. Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на общодостъпни места в общината, където е дейността на читалището, трябва да бъде залепена поканата за събранието;
4. Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.
5. Решенията се вземат с мнозинство повече от половината от присъстващите членове с право на глас, освен решенията по чл 14, ал 1 т.1,4,10,11 12 от ЗНЧ , които се вземат с мнозинство най – малко 2/3 от всички членове.
6. Две трети от членовете на общото събрание на народното читалище могат да предявят иск пред окръжния съд по седалището на читалището за отмяна на решение на общото събрание, ако то противоречи на закона или устава.
7. Искът се предявява в едномесечен срок от узнаването на решението, но не по-късно от една година от датата на вземане на решението.
8. Прокурорът може да иска от окръжния съд по седалището на читалището да отмени решение на общото събрание, което противоречи на закона или устава, в едномесечен срок от узнаване на решението, но не по-късно от една година от датата на вземане на решението.

**Чл.21:**

**|.** Изпълнителен орган на Читалище „Съзнание-1929г“ е Настоятелството, което се състои най – малко от трима членове, избрани за срок до 3 години. Те не могат да имат роднински връзки по права и съребрена линия до четвърта степен.

**||. НАСТОЯТЕЛСТВОТО**:

1. Свиква Общото събрание и изпълнява взетите от него решения;
2. осигурява изпълнението на решенията на общото събрание;

 3**.**  подготвя и внася в общото събрание проект на бюджет на читалището, следи за изпълнението му и утвърждава щата му;

 4**.**  подготвя и внася в общото събрание отчет по бюджета и дейността на читалището;

 5**.**  назначава секретаря на читалището и утвърждава длъжностната му характеристика;

 6. взема решения относно изпълнението на програмата и приетия годишен бюджет;

 7. взема решение за назначаване на щатния и хонорувания персонал и за определяне на хонорарите и трудовите възнаграждения;

 8. приема годишни планове за работата на читалището и програмите на отделните колективи;

 9. взема решения за сдружаване на читалището с изключение на решения свързани по чл.14,ал. 1, т. 6 от ЗНЧ;

 10. решава въпросите за създаване и закриване на колективи за художествено творчество, школи, курсове и др.;

 11. взема решения за стопанисване на читалищното имущество, за придобиване на недвижимо имущество, за отдаване имуществото под наем или в аренда, за определяне размера на таксите, наемите, арендните вноски, за образуване и управление на целеви фондове, в т.ч. и в изпълнения на дарения;

 12. решава въпросите за откриване и закриване на допълнителни дейности, в т.ч. и стопански, за учредяване и прекратяване на търговски и граждански дружества и за участие в такива, свързани с дейността на читалището;

 13. взема решения за морално и материално стимулиране и поощряване на читалищни членове и дейци работещи в читалището.

 **III. НАСТОЯТЕЛСТВОТО** се свиква на заседание веднъж на тримесечие. При необходимост на тях могат да се канят и други читалищни членове и служители или членове на проверителната комисия. Настоятелството взема решения с мнозинство повече от половината от членовете си.

 **Чл.22**: **Председателя** на читалището е член на настоятелството и се избира от общото събрание за срок от 3 години.

1. Председателя на читалището организира дейността на читалището съобразно закона, устава и решенията на общото събрание;
2. председателят представлява читалището;
3. свиква и ръководи заседанията на настоятелството и председателства общото събрание;
4. отчита дейността си пред настоятелството;
5. сключва и прекратява трудовите договори със служителите, съобразно бюджета на читалището и въз основа на решение на настоятелството;
6. сключва и прекратява трудовия договор със секретаря въз основа на решение на настоятелството и контролира работата му по текущата дейност и изготвя длъжностната му характеристика;
7. издава заповеди свързани с организиране изпълнението на решенията на Общото събрание и съгласно действащото законодателство на РБ.

**Чл.23: Секретарят** на читалището:

1. организира изпълнението на решенията на настоятелството, включително решенията за изпълнението на бюджета;
2. организира текущата основна и допълнителна дейност;
3. отговаря за работата на щатния и хонорувания персонал;
4. представлява читалището заедно и поотделно с председателя;
5. секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде съпруг/съпруга/ на председателя на читалището.

**ПРЕДСЕДАТЕЛСТВО:**Читалището се представлява пред трети лица от **Председателя и Секретаря ЗАЕДНО И ПООТДЕЛНО.**

**Чл.24: Проверителната комисия** се състои най - -малко от трима членове избрани за три години.

1. членове на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя или сестри и роднини по сватовство от първа степен;
2. проверителната комисия осъществява контрол върху дейността на настоятелството, председателя и секретаря на читалището по спазване на Закона, Устава и решенията на общото събрание;
3. при констатиране на нарушения, проверителната комисия уведомява общото събрание на читалището, а при данни за извършено престъпление – и органите на прокуратурата.

 **Чл.25**: Когато поради смърт, трайна физическа невъзможност или подаване на оставка, председателя на читалището престане да изпълнява задълженията си , или когато поради същите причини Настоятелството или Проверителната комисия останат с по – малко членове от предвидените в чл.21 ал. 1 и чл.22 и чл.24, **в срок от два месеца** Общото събрание избира нов председател или попълва състава на съответния орган.

 **Чл.26:** Не могат да бъдат избирани за членове на настоятелството и на проверителната комисия, и за секретар лица, които са осъждани на лишаване от свобода за умишлени престъпления от общ характер.

 **Чл. 27**: Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и установяване на конфликт на интереси. Декларациите се обявяват на интернет страницата на съответното читалище.

 **ГЛАВА ПЕТА**

 **ИМУЩЕСТВО И ФИНАНСИ**

 **Чл. 28:** имуществото на читалището се състои от собствени недвижими имоти. Движими имоти, ценни книжа, авторски права, вземания и от предоставени за безвъзмездно ползване недвижими имоти.

 **Чл.29**: Читалището полага еднакви грижи на добър стопанин за опазване и обогатяване, както на собственото, така и на ползваното имущество.

 **Чл.30:** Читалищата набират средства от следните източни:

1. членски внос;
2. културно-просветна и информационна дейност;
3. субсидия от държавния и общинските бюджети;
4. наеми от движимо и недвижимо имущество;
5. дарения и завещания;
6. други приходи, включително от стопанска дейност.

**Чл.31**: Единният читалищен бюджет се формира от всички приходоизточници – собствени и от субсидии.

**Чл.32:** Читалищното настоятелство изготвя годишния отчет за приходите и разходите, който се приема от Общото събрание.

**Чл.33**: Отчетът за изразходваните от бюджета средства се представя в общината, на чиято територия се намира читалището.

**Чл.34:** Председателят на читалището на територията на общината ежегодно в срок до 10 ноември представят на кмета предложения за своята дейност през следващата година.

1. Кметът на общината внася направените предложения в общинския съвет, който приема годишна програма за развитие на читалищната дейност в общината.
2. Програмата по ал. 1 се изпълнява от читалищата въз основа на финансово обезпечени договори, сключени с кмета на общината.
3. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата по ал. 1 и за изразходваните от бюджета средства през предходната година.
4. Докладите по ал.3 на читалищата на територията на една община се обсъждат от общинския съвет на първото открито заседание след 31 март с участието на представителите на народните читалища - вносители на докладите.
5. Счетоводната отчетност се води в съответствие със Закона за счетоводството и подзаконовите документи.

**ГЛАВА ШЕСТА**

**ПРЕКРАТЯВАНЕ**

**Чл.35**: Читалището може да бъде прекратено по решение на общото събрание, на Окръжния съд съгласно чл. 27 от ЗНЧ

**Чл.36:** Окръжния съд постановява решение за прекратяване на читалището, ако:

1. дейността му противоречи на закона на народните читалища, устава и добрите нрави;

2. имуществото му не се използва според целите на читалището и при трайна невъзможност на читалището да действа;

3. е налице трайна невъзможност читалището да действа или не развива дейност за период две години. В тези случаи министърът на културата изпраща сигнал до прокурора за констатирана липса на дейност на читалище;

4. не е учредено по законния ред;

5. е обявено в несъстоятелност.

6. Прекратяването на читалището по решение на окръжния съд може да бъде постановено по искане на прокурора. направено самостоятелно или след подаден сигнал от министъра на културата

7. Прекратяването на читалището по искане на прокурора се вписва служебно.

8. За неуредени в ЗНЧ случай се прилага Законът за юридическите лица с нестопанска чел

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. Читалището има име **Народно читалище „Съзнание-1929г“ с. Смочан, Община Ловеч.**
2. Читалището има кръгъл печат , надпис**: Народно читалище с. Смочан, Община Ловеч с окръжност в средата със „Съзнание-1929“- годината на основаването-1929г.**
3. Празник на Читалището е на **Спасовден-Свети Възнесение Господне**
4. За неуредени от този устав положения важи действащото законодателство на РБ

**НЧ „Съзнание-1929г. с. Смочан**

**Списъчен състав на настоятелството**

1.Цветана Христова Иванова -председател

2. Веселка Йорданова Иванова- секретар

3. Юлия Димитрова Несторова

4.Петрана Иванова Данова

5.Йорданка Стойкова Шаркова

6.Мирослава Маринова Вълчева

7.Марин Ненчев Денчев

 **проверителна комисия** :

1.Радка Василева Стоянова - председател

2.Тодорка Вълчева Вълчева

3.Ана Златкова Атанасова